2. Lejoe la maoto lejoe la tattoo le lengolo la maikutlo bakeng sa banana 17 Fa o ntse o sekaseka puisano ya ga Setefane le Sanehederine go tla go fitlha fano, a ga o dumele gore o ne a bua ka tsela e e botswerere fa a senola maikutlo a a sa siamang a balatofatsi ba gagwe? O ne a bontsha gore boikaelelo jwa ga Jehofa bo tswelela bo direga le gore bo bogolo, ga bo eme felo go le gongwe e bile ga bo laolwe ke dingwao tsa batho. Ba ba neng ba tsaya kago e ntle e e kwa Jerusalema le ditlwaelo le dingwao tse di neng di amana le Molao wa ga Moshe e le tsone tsa botlhokwa, ba ne ba sa tlhaloganye boikaelelo jwa Molao le jwa tempele! Puo ya ga Setefane e ne ya tsosa potso eno ya botlhokwa: A go ikobela Jehofa ga se yone tsela e e di gaisang tsotlhe ya go bontsha go tlotla Molao le tempele? Ruri se Setefane a neng a se bua se ne se naya bosupi jo bo utlwalang sentle jwa se a neng a se dira, ka gonne o ne a dira bojotlhe go ikobela Jehofa.